Jennifer Lopez

Jennifer Lynn Affleck (sündinud 24. juulil 1969 New Yorgis) on USA laulja, näitleja, tantsija, koreograaf, moekunstnik, produtsent ja laulukirjutaja. Tema hüüdnimi on J. Lo.

Esimese väikese filmirolli sai ta 1986. aastal Geraldine Page'ile viimaseks jäänud filmis "My Little Girl". Seejärel oli tal teisejärgulisi rolle mitmes muusikalis ja pisirolle mängufilmides. Ta esines ka tantsijana, nii oli ta 1991. aastal New Kids on the Blocki taustatantsija Ameerika muusikaauhindade galal ja taustatantsija Janet Jacksoni maailmaturneel.

Lopeze läbimurdeks näitlejana sai 1997. aastal film "Selena", mis räägib mõrvatud lauljast Selena Quintanillast. Selle osatäitmise eest teenis ta miljon dollarit. See oli toona latiinonäitlejate ajaloo suurim töötasu ühe filmi eest. Seejärel mängis ta filmides "Anaconda" (1997) ja "Out of Sight" (1998), kus tõestas end näitlejana. Demoga "Vivir Sin Ti" tekitas ta huvi Sony Music Entertainmenti juhtides ja 1999. ilmus Lopeze esimene album "On the 6". Sellele eelnes debüütsingel "If You Had My Love", mis jõudis Billboard Hot 100 edetabelisseBillboard Magazine Vol. 111, No. 24. Nielsen Business Media, Inc. June 12, 1999. ning oli mitme riigi edetabelites esikohal.

 Lapsepõlv ja noorus 
Tema ema Guadalupe Rodríguez ja isa David Lopez on sündinud Puerto Ricos, kuid tutvusid siis, kui elasid Ameerika Ühendriikides. Isa oli arvutitehnik ja ema oli koduperenaine, hiljem müüja ja lasteaiakasvataja. Vanemad lahutasid 1990. aastatel oma üle 30 aasta kestnud abielu.Jennifer Lopez Opens Up About Her Parents' Divorce. HuffPost. July 10, 2013. Lopez on pere keskmine laps; tal on vanem õde Leslie ja noorem õde Lynda.

Jennifer Lopez alustas laulu- ja tantsuõpinguid viieaastaselt. Teismelisena õppis ta flamenkot, džässi ja balletti ning õpetas tantsu noorematele õpilastele. Pärast keskkooli lõpetamist õppis ta ühe semestri New Yorgi Baruchi kolledžis ärindust, kuid jättis kooli pooleli, et tantsijakarjääri jätkata. 18-aastaselt astus ta statsionaarõppesse Manhattani Phil Black Dance Studios, kus ta oli varem käinud džäss- ja stepptantsutundides. Vanemad ei olnud Jenniferi valikutega rahul ja neiu oli sunnitud kodust välja kolima.

 Karjäär 
 1989–1998 
Pärast kodust lahkumist esines Lopez kohalikes lavastustes "Jesus Christ Superstar" ja "Oklahoma!". 1989. aastal oli ta viis kuud Euroopas ringreisil revüükavaga "Golden Musicals of Broadway". 1990. aastate algul esines Lopez kutselise jazz-funk-tantsijana sketšikomöödiasarjas "In Living Color", mille peaosades olid koomikud, sealhulgas Jamie Foxx ja Jim Carrey.

pisi|püsti|Jennifer Lopez esinemas Bakuus

Oma esimese suure filmirolli eest 1995. aasta draamas "Mi Familia" pälvis Lopez Independent Spirit Awardi parima naiskõrvalosa auhinna nominatsiooni. Tobey, Matthew. "My Family – Cast, Reviews, Summary, and Awards" Seejärel mängis Lopez märulikomöödias "Money Train" (1995) koos kaastähtede Wesley Snipesi ja Woody Harrelsoniga. 1996. aastal oli Lopezel väiksem osa Robin Williamsi kõrval komöödias "Jack". Seejärel mängis ta Jack Nicholsoni kõrval põnevikus "Veri ja vein". Laulja Selena Quintanilla-Péreze rolliga eluloofilmis "Selena" (1997) sai Lopezest esimene latiinonäitlejanna, kes teenis filmirolli eest miljon dollarit, selle rolli eest oli ta nomineeritud Kuldgloobuse auhinnale. 1997. aastal mängis Lopez Ice Cube'i kõrval ka õudusfilmis "Anaconda" ning 1998. aastal George Clooney kõrval kriminaalfilmis "Out of Sight".

 1999–2002 
Jennifer Lopeze debüütalbum ilmus 1. juunil 1999 ja jõudis Billboard 200 edetabelis kaheksandale kohale. Albumi esimene singel "If You Had My Love" oli viis nädalat Billboard Hot 100 esikohal. USA-s müüdi seda 1,2 miljonit eksemplari ning sellest sai plaatinaplaat.[Billboard Magazine Vol. 111, No. 24. Nielsen Business Media, Inc. June 12, 1999 Billboard Magazine June 12, 1999] Teine singel albumilt "No Me Ames" Marc Anthonyga oli 2000. aastal Billboardi muusikaauhindadele nomineeritud mitmes kategoorias. Albumi kolmanda singlina ilmunud lugu "Witing for Tonight" jõudis edetabelis Billboard Hot Dance Club Songs esikohale. Mõned kriitikud on pidanud seda Lopeze karjääri üheks parimaks lauluks.Jennifer Lopez — Chart history. Billboard. 29. detsember 2016

2001. aasta alguses ilmusid samal nädalal romantiline komöödia "The Wedding Planner", mille peaosas on Matthew McConaughey, ja Jennifer Lopeze album "J.Lo". Lopezest sai esimene naine, kellel olid edetabelites ühel ajal esikohal tema osalusega film ja tema muusikaalbum. Josh Tyrangiel (August 13, 2005). Jennifer Lopez. Time Album, mis sisaldas sisaldas singleid "Love Don't Cost a Thing" ja "I'm Real", sai USA-s neljakordseks plaatinaplaadiks ja oli 2001. aasta üks suurima läbimüügiga albumeid kogu maailmas.

2001. aastal asutas Lopez oma rõivabrändi J.Lo. Samal aastal mängis Lopez Jim Caviezeli kõrval romantilises draamas "Angel Eyes". Romantilisest komöödiast "Maid in Manhattan" (2002), kus Lopez mängis koos Ralph Fiennesiga, kujunes tema karjääri kõige tulusam film. Kuid ületöötanud Lopez sai 2001. aastal selle komöödia filmimise ajal närvivapustuse.Singh, Anita (October 7, 2008). "Jennifer Lopez: I had a nervous breakdown. The Daily Telegraph.

pisi|püsti|Jennifer Lopez Arena Corinthiansil São Paulos

2002. aastal ilmus Lopezel kaks albumit. Esimene oli remiksialbum "J to tha L–O! The Remixes", kus teevad kaasa räpparid Ja Rule, 50 Cent, Fat Joe ja P Diddy. See debüteeris Billboard 200 edetabelis esikohal, esisingliga "Ain't It Funny" (Murder Remix) jõudis aga Billboard Hot 100 edetabeli tippu. Lopeze kolmas stuudioalbum "This Is Me... Then" ilmus 2002. aasta lõpus, albumit müüdi USA-s 2 600 000 eksemplari, selle albumi esimene singel "Jenny from the Block" ilmus 26. septembril 2002 ning saavutas Billboard Hot 100 esikoha. Laulust sai Lopeze üks "visiitkaarte". 2002. aastal avas Jennifer Lopez Los Angeleses ladinaameerika kööki pakkuva restorani Madre's ja tõi välja oma esimese parfüümi Glow by JLo, millest sai USA suurima läbimüügiga parfüüm.[ones, Geoffrey (February 25, 2010). Beauty Imagined:A History of the Global Beauty Industry. Oxford University Press. ]

 2003–2009 
Lopez sai 2003. aastal meedias suurt kriitikat oma avalike suhete tõttu Ben Affleckiga. Koos mängisid nad romantilises komöödias "Gigli" (2003). Filmist loodeti kassapommi, kuid see kukkus läbi.Hear me out: why Gigli isn't a bad movie. The Guardian. Gigli osa eest anti Lopezele aasta halvima naisnäitleja Kuldse Vaarika filmiauhind. Lopez kirjeldas seda aastat kui oma karjääri mõõnaaega ning tunnistas, et "Gigli" meediakajastus muutis ta ebakindlaks ja tema suhe hävines maailma silme all.Jennifer Lopez and Alex Rodriguez on Love. McLean, Bethany (October 31, 2017)

2005. aastal linastunud "Monster-in-Law" (2005), kus Lopez mängis koos Jane Fondaga, õnnestus ja tõstis veidi tema langenud mainet. Lopeze kolm järgmist osatäitmist filmides "An Finished Life" (2005, Robert Redfordi ja Morgan Freemaniga), "Bordertown" (2006) ja "El Cantante" (2007, Marc Anthonyga) olid piletimüügitulu seisukohalt ebaõnnestumised.

Jennifer Lopeze neljas stuudioalbum "Rebirth" ilmus 23. veebruaril 2005. Võrreldes Lopeze eelmiste albumitega kujunes selle läbimüük kasinamaks. Esimesel nädalal müüdi albumit 314 000 eksemplari. Jennifer Lopeze esimene hispaaniakeelne album "Como Ama una Mujer" ("As a Woman Loves") ilmus märtsis 2007 Euroopas ja Ameerika Ühendriikides. Kuigi album salvestati hispaania keeles, saavutas see Ameerika Ühendriikides edu, debüteerides USA Billboard 200 edetabelis kümnendal kohal. Hasty, Katie. McGraw Leads Seven Top 10 Debuts Onto Billboard 200. Billboard, aprill 2007 Lopeze kuues stuudioalbum "Brave", mis ilmus hiljem samal aastal, osutus tema kõige kehvema edetabelikohaga albumiks. Juba rase olles alustas Jennifer Lopez 2007. aasta septembris oma esimest kontserditurneed, mille põhiesinejaks oli Marc Anthony. Pärast kaksikute sündi 2008. aasta veebruaris tegi Lopez meelelahutuskarjääris pausi ning ühtlasi sulges oma restorani Madre's.

 Isiklikku 
pisi|püsti|Jennifer Lopez ja Marc Anthony

1990. aastate keskpaigani suhtles Jennifer Lopez oma kooliaegse poiss-sõbra David Cruziga.{{netiviide |url=https://people.com/music/jennifer-lopez-late-ex-david-cruz-kind/ |pealkiri=Jennifer Lopez's Late High School Sweetheart David Cruz |väljaanne=People |vaadatud=11. juunil 2021. Ta on olnud kolm korda abielus: 1997.–1998. aastal kelner Ojani Noaga, 2001.–2002. aastal tantsija Cris Juddiga ja 2004.–2014. aastal laulja Marc Anthonyga. Pärast Juddist lahutamist oli Lopez 2002. aasta keskpaigast kuni 2004. aasta alguseni suhtes näitleja ja filmilavastaja Ben Affleckiga.Jennifer Lopez Says There Was 'Genuine Love' Between Her and Ben Affleck. Chiu, Melody (March 25, 2016).

2004. aastal abiellus ta Marc Anthonyga, kellega oli põgusas suhtes juba 1990. aastate lõpus. Veebruaris 2008 sündisid neil kaksikud, tütar ja poeg. Kaksikute esimeste fotode eest maksti väidetavalt mitu miljonit, need olid tol ajal kõige kallimad kuulsuste fotod. Anthony taotles 2012. aasta aprillis abielulahutust ning lahutus jõustus 2014. aasta juunis. Lopezele jäi kahe lapse esmane füüsiline hooldusõigus. Lopez esineb aeg-ajalt koos tütar Emmega. Seejärel oli Lopezel suhe tantsija Casper Smartiga ning New York Yankeesi pesapallimängija Alex Rodriguezega.

2021. aasta algul alustasid Jennifer Lopez ja Ben Affleck uut kooselu. Aprillis 2022 teatas Lopez oma teisest kihlusest Beniga, 20 aastat pärast mehe esimest ettepanekut.Tears Were Coming Down My Face.  Brico, Elise (April 9, 2022). USA Today 16. juulil 2022 abiellusid nad Las Vegases.Jennifer Lopez and Ben Affleck are 'planning a big wedding celebration at his mansion in Georgia in a few WEEKS alongside friends and family'... after Vegas elopement

 Osaline filmograafia 

 Aasta  Pealkiri  Eestikeelne pealkiri 1995  Money Train  Raharong 1996  Jack  Jack 1996  Blood & Wine  Veri ja vein 1997  Selena  Selena 1997  Anaconda  Anakonda 1997  U Turn  Tagasipööre 1998  Antz  Zipelgad (hääl) 1998  Out of Sight  Üle mõistuse 2001  Angel Eyes  Ingli silmad 2001  The Cell  Püünis 2001  The Wedding Planner  Pulmakorraldaja 2002  Enough  Mõõt täis 2002  Maid in Manhattan  Manhattani tuhkatriinu 2003  Gigli  Gigli 2004  An Unfinished Life  Lõpetamata elu 2004  Shall We Dance  Kas tantsime? 2004  Jersey Girl  Jersey tüdruk 2005  Monster-in-Law  Koletislik ämm 2006  Bordertown  Piirilinn 2010  The Back-up Plan  Varuplaan 2012  What to Expect When You're Expecting  Mida oodata last oodates 2012  Ice Age: Continental Drift  Jääaeg 4 (hääl) 2013  Parker  Parker 2015  The Boy Next Door  Naabripoiss 2015  Home  Kodu (hääl) 2015  Lila & Eve 2016  Ice Age: Collision Course  Jääaeg: Kokkupõrge (hääl) 2018  Second Act  Teine vaatus 2019  Hustlers  Hangeldajad 2022  Marry Me  Abiellu minuga

 Vaata ka 
 "¡Q'Viva! The Chosen"
 "¡Q'Viva! The Chosen Live"

 Viited 

 Välislingid 

 Jennifer Lopeze koduleht


Kategooria:Ameerika Ühendriikide näitlejad
Kategooria:Ameerika Ühendriikide lauljad
Kategooria:Sündinud 1969